— Ведаеце, кожны педагог славуты тым, колькі ён выпусціў вучняў, што пайшлі па ягоных слядах. І калі такіх набіраецца хоць бы тройка, значыць, педагог адбыўся. Афанасьева, Дарафеева, Кудрына — гэта першае пакаленне маіх вучняў. Другое — гэта Ялфімаў, Падольская, трэцяе — тыя, хто пайшлі далей і цяпер вучацца за мяжой. Сярод іх Даніэл Перцаў, выпускнік Каралеўскай акадэміі музыкі ў Англіі, некалькі маіх вучняў навучаюцца ў Германіі. І тое, што вы сёння маглі пабачыць і пачуць, — гэта ўжо чацвёртая хваля.